Dubai polisie beweeg vinnig | Die Vryburger
Die polisie in Dubai het hulle luukse motorvloot met ‘n nuwe Farrari FF aangevul. Die spoggirige voertuig kos ongeveer R2,7-miljoen, wat heelwat goedkoper is as hulle Lamborgini van meer as R5-miljoen.
Daar is soveel geld in omloop in Dubai en persone wat met ‘n duur sportmotor soos ‘n Farrari ry is eerder die reel as die uitsondering. Om iemand te vang wat in sy motor wegjaag word daar self ‘n blitsige voertuig benodig. Die Farrari FF het ‘n topspoed van 335 km per uur en versnel van 0 na 100 km in 3,7 sekondes. Gimmies wen naelbytstryd teen Argentyne | Netwerk24
Gimmies wen naelbytstryd teen Argentyne
Deur Wim Pretorius 07 April 2018 16:00
Paarl Gimnasium en die Jaguares van Argentinië het vir ’n uitstekende stryd gesorg op die laaste dag van die Wêreld-skolerugbyfees wat die Paarliete uiteindelik naelskraap met 38-36 gewen het.
Dit was egter ’n wedstryd van twee helftes met Gimmies wat in die eerste helfte vir die Argentyne se nasionale o.18-span veral voorlangs laat klippe kou het.
Gimmies het teen rustyd ’n voorsprong van 23-5 opgebou danksy ’n skepdoel en twee strafdoele deur die span se generaal, Charl Janson, en drieë deur Stravino Jacobs en Van Eeden Hanekom, met die losskakel wat ook albei verdoel het.
Nadat Dean Nieuwoudt vir Gimmies ná rustyd ook agter die doellyn gaan draai het, met Janson wat in die kol was met sy doelskop, het die gevaarligte geflikker vir die Argentyne wat Paarl Boishaai op die eerste dag met 19-10 getroef het.
Met die Suid-Afrikaners voor met 30-5 en die besoekers met hul rug teen die muur, het die Jaguares nie tou opgegooi nie en vier drieë gaan druk om die telling tot 33-31 te laat krimp.
Hein Strauss het vir Gimmies gaan druk om die telling tot 38-31 te laat groei. Die Argentyne het toe self hul sesde drie gaan druk, maar kon nie dit nie verdoel nie en die Paarliete is steeds onoorwonne vanjaar.
Paarl Gimnasium 38 (23): Drieë: Stravino Jacobs, Van Eeden Hanekom, Dean Nieuwoudt, Hein Strauss. Skepdoel: Charl Janson. Doelskoppe: Janson (3). Strafdoele: Janson (3).
Jaguares 36 (5): Drieë: Nicolas Roger Farias, Totas Vanni, Rustias Salustierra, Mannuel Berstein, Juan-Manuel Gonzales, Martin Avellaneda. Doelskoppe: Roger Farias (3)
Meer oor: Paarl Gimnasium | Wêreld-Skolerugbyfees | Jaguares
Hilton stormloop VSA se Rhinos
REGSTREEKS: Wêreld-skolerugbyfees - dag 4
Skolefees: Kwaggas gee All Stars streepsuiker
Nóg kriekettellings by rugbyfees?